Source: https://www.monitoruldegalati.ro/sport/baschetbalistii-de-la-csm-phoenix-csu-au-terminat-sezonul-pe-locul-10.html
Timestamp: 2020-01-18 05:54:11+00:00

Document:
Baschetbaliştii de la CSM Phoenix CSU au terminat sezonul pe locul 10 - Monitorul de Galati - Ziar print si online
Baschetbaliştii de la CSM Phoenix CSU au terminat sezonul pe locul 10 Recomandat
Luni, 20 Mai 2019 13:42
Duminică seara în sala Polivalentă Dunărea s-a disputat partida dintre CSM Phoenix Galaţi şi CSO Voluntari, care a contat pentru play-off-ul 9-10 din Liga Naţională de baschet masculin. După înfrângerea de la Voluntari şi fără Miller în continuare accidentat, echipa gălăţeană antrenată de Dragan Radovic şi Bogdan Bălănică a încercat să-şi amâne vacanţa cu o săptămână şi să împingă duelul în meciul 3. Gălăţenii au intrat decişi pe parchet şi au condus după prima jumătate, 30-26. Diferenţa cea mai mare s-a înregistrat în min.17 când tabela de marcaj a arătat 30-20. CSM Phoenix CSU s-a menţinut în avantaj până în min.22, scor 34-31, după care oaspeţii au profitat de experienţa superioară şi s-au desprins decisiv, 38-48 în min.28. Gălăţenii nu au renunţat aşa uşor, au luptat, au revenit spectaculos, căpitanul Corpodean a restabilit egalitatea la 56 în min.36, finalul a fost pe muchie de cuţit dar în cele din urmă CSO Voluntari a reuşit să se impună. Rezultat final: 62-68 (17-12, 13-14, 16-24, 16-18). Lotul folosit de echipa noastră: Vladimir Djordevic 3 puncte, 5 recuperări, 2 pase decisive, 3 intercepţii; Mark Dorris Jr. (19 p, 7, 4, 3); George Vlad (2 p, 3, 1, 1), Nebojsa Dukici (2 p, 1, 1, 1), Djorde Dzeletovici (8 p, 5, 0, 0), Radu Voinescu (0 p, 0, 1, 0), David Stan (5 p, 3, 0, 0), Vlad Corpodean (10 p, 5, 2, 0), Marko Perovic (13 p, 5, 2, 1). CSM Phoenix CSU a încheiat un sezon dificil pe locul 10, reuşind să-şi îndeplinească obiectivul.
« SC Oţelul şi Sporting Lieşti au câştigat ultimele meciuri pe teren propriu
„Panterele negre” au fost egalate în prelungiri la Odorhei, „panteruţele” au marcat 9 goluri şi au câştigat »
Baschetbaliştii de la CSM Phoenix CSU au terminat sezonul pe locul 10

References: CSM 
 CSM 
 CSM 
 CSM 
 CSM 
 CSM